Jabarkan Lokasi dari Banjir lumpur panas Sidaharja dalam bahasa jawa

Lokasi medalipun blethok punika wonten ing Porong, inggih punika kecamatan ing sisih kidul Kabupatèn Sidoarjo, kirang langkung 12 km sisih kidul kitha Sidoarjo. Kacamatan punika inggih watesaning kaliyan Kacamatan Gempol (Kabupatèn Pasuruan) ing sisih kidul.

Lokasi ingkang dados punjering semburan namung jarakipun 150 mèter saking sumber Banjar Pani-1 (BJP-1), inggih punika sumr eksplorasi gas kagunganipun Lapindo Brantas Inc minangka operator blok Brantas. Mila, semburan blethok panas ingkang taksih medal ngantos sapunika dipunanggep saking padamelan wwontenipun pengeboran ingkang dipuntindakaken déning Lapindo Brantas ing sumur wau. Pihak Lapindo Brantas piyambak gadhah kalih téyori ngèngingi asal mulaning semburan blethok. Ingkang sapisan, semburan blethok gayut kaliyan kalepatan prosedhur wonten ing kegiyatan pengeboran. Ingkang kaping kalih, semburan blethok punika kadadosan amargi sesarengan kaliyan wontenipun pengeboran dhateng wntenipun satunggal prakawis ingkang dèrèng dipunmangertosi.

Lokasi semburan blethok lapindo kasebat wonten ing kawasan griya pendhudhuk lan ing sakiteripun inggih salah satunggaling kawasan indhustri ingkang wigati ing Jawa Wétan. Boten tebih saking lokasi semburan kasebat wonten margi tol inggih punika Surabaya-Gempol, dalan gedhé Surabaya-Malang lan Surabaya-Pasuruan-Banyuwangi (jlur pantura wétan), saha jalur sepur lintas wétan Surabaya-Malang lan Surabaya-Banyuwangi, Indonésia.